2012.gada 4.jūnijā Rīkojums Nr. 243

Rīgā (prot. Nr. 30 12.§)

**Par nacionālās sporta bāzes statusa piešķiršanu motocentram "Zelta Zirgs"**

1. Ministru kabinets (adrese – Brīvības bulvāris 36, Rīga, LV-1520) ir izskatījis sabiedrības ar ierobežotu atbildību "Baltijas Kausa Fonds" (adrese – "Oškalni", Rembates pagasts, Ķeguma novads, reģistrācijas Nr.40103066405) 2011.gada 4.aprīļa (papildināts 2011.gada 29.septembrī) iesniegumu par nacionālās sporta bāzes statusa piešķiršanu sporta bāzei – motocentram "Zelta Zirgs".

2. Pēc šā rīkojuma 1.punktā minētā iesnieguma izskatīšanas Ministru kabinets konstatē:

2.1. motocentrs "Zelta Zirgs" sastāv no:

2.1.1. nekustamā īpašuma "Mototrase "Zelta zirgs"" (nekustamā īpašuma kadastra Nr. 7484 004 0111) – zemes vienības 350 000 m2 platībā – Rembates pagastā, Ķeguma novadā (ierakstīts Rembates pagasta zemesgrāmatu nodalījumā Nr.166 uz privātpersonas vārda);

2.1.2. nekustamā īpašuma"Zelta zirgs" (nekustamā īpašuma kadastra Nr. 7484 504 0007) – trim būvēm (būvju kadastra apzīmējumi 7484 004 0111 001, 7484 004 0111 002 un 7484 004 0111 003) – Rembates pagastā, Ķeguma novadā (divas būves (būvju kadastra apzīmējumi 7484 004 0111 001 un 7484 004 0111 002) ierakstītas Rembates pagasta zemesgrāmatu nodalījumā Nr.408 uz sabiedrības ar ierobežotu atbildību "Baltijas Kausa Fonds" vārda, būve (būves kadastra apzīmējums 7484 004 0111 003) reģistrēta Kadastra informācijas sistēmā). Būves ir saistītas ar šā rīkojuma 2.1.1.apakšpunktā minēto zemes vienību;

2.1.3. nekustamā īpašuma "Motocentrs" (nekustamā īpašuma kadastra Nr. 7484 004 0088) – zemes vienības 7300 m2 platībā (zemes vienības kadastra apzīmējums 7484 004 0088), zemes vienības 38500 m2 platībā (zemes vienības kadastra apzīmējums 7484 004 0089) un zemes vienības 19400 m2 platībā (zemes vienības kadastra apzīmējums 7484 004 0090) – Rembates pagastā, Ķeguma novadā (ierakstīts Rembates pagasta zemesgrāmatu nodalījumā Nr.100000329634 uz privātpersonas vārda);

2.1.4. nekustamā īpašuma "Līdumi" (nekustamā īpašuma kadastra Nr. 7484 004 0208) – zemes vienības 191000 m2 platībā (zemes vienības kadastra apzīmējums 7484 004 0208) – Rembates pagastā, Ķeguma novadā (ierakstīts Rembates pagasta zemesgrāmatu nodalījumā Nr.365 uz privātpersonas vārda);

2.1.5. nekustamā īpašuma "Brīvnieku ceļš" (nekustamā īpašuma kadastra Nr. 7484 004 0023) – zemes vienības 4200 m2 platībā (zemes vienības kadastra apzīmējums 7484 004 0068) – Rembates pagastā, Ķeguma novadā (ierakstīts Rembates pagasta zemesgrāmatu nodalījumā Nr.100000457331 uz sabiedrības ar ierobežotu atbildību "Baltijas Kausa Fonds" vārda);

2.1.6. nekustamā īpašuma "Ozoli" (nekustamā īpašuma kadastra Nr. 7484 004 0212) – zemes vienības 11600 m2 platībā (zemes vienības kadastra apzīmējums 7484 004 0212) un divām būvēm (būvju kadastra apzīmējumi 7484 004 0212 001 un 7484 004 0212 005) – Rembates pagastā, Ķeguma novadā (ierakstīts Rembates pagasta zemesgrāmatu nodalījumā Nr.100000209077 uz sabiedrības ar ierobežotu atbildību "Baltijas Kausa Fonds" vārda);

2.1.7. nekustamā īpašuma "Mežkapari" (nekustamā īpašuma kadastra Nr. 7484 004 0211) – zemes vienības 66000 m2 platībā (zemes vienības kadastra apzīmējums 7484 004 0211) – Rembates pagastā, Ķeguma novadā (ierakstīts Rembates pagasta zemesgrāmatu nodalījumā Nr.100000280575 uz sabiedrības ar ierobežotu atbildību "Atpūtas parks "Zelta Zirgs"" vārda);

2.1.8. nekustamā īpašuma "Oškalni" (nekustamā īpašuma kadastra Nr. 7484 004 0292) – zemes vienības 9100 m2 platībā (zemes vienības kadastra apzīmējums 7484 004 0292) un divām būvēm (būvju kadastra apzīmējumi 7484 004 0292 001 un 7484 004 0292 003) – Rembates pagastā, Ķeguma novadā (ierakstīts Rembates pagasta zemesgrāmatu nodalījumā Nr.420 uz privātpersonas vārda);

2.1.9. nekustamā īpašuma (nekustamā īpašuma kadastra Nr. 7409 006 0016) – zemes vienības 17328 m2 platībā (zemes vienības kadastra apzīmējums 7409 006 0016) – Dzintaru ielā 1a, Ķegumā, Ķeguma novadā (ierakstīts Ķeguma pilsētas zemesgrāmatas nodalījumā Nr.100000025655 uz privātpersonas vārda);

2.1.10. nekustamā īpašuma "Kausi" (nekustamā īpašuma kadastra Nr. 7484 004 0119) – zemes vienības 18400 m2 platībā (zemes vienības kadastra apzīmējums 7484 004 0401) – Rembates pagastā, Ķeguma novadā (ierakstīts Rembates pagasta zemesgrāmatu nodalījumā Nr.100000491602 uz Ķeguma novada domes vārda);

2.1.11. nekustamā īpašuma "Motortehnikas mazgātuve" (nekustamā īpašuma kadastra Nr. 7484 504 0035) – būves (būves kadastra apzīmējums 7484 004 0292 011) – Rembatespagastā, Ķeguma novadā (ierakstīts Rembates pagasta zemesgrāmatu nodalījumā Nr.1000 0045 3555 uz komandītsabiedrības "Motocentrs "Zelta Zirgs"" vārda);

2.2. saskaņā ar likuma "Par nacionālās sporta bāzes statusu" 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei – motocentram "Zelta Zirgs" – iesniegts atbilstoši Ministru kabineta 2009.gada 18.augusta noteikumiem Nr.940 "Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību";

2.3. sabiedrība ar ierobežotu atbildību "Baltijas Kausa Fonds" saskaņā ar likuma "Par nacionālās sporta bāzes statusu" 6.panta pirmo daļu 2011.gada 4.aprīlī (papildināts 2011.gada 29.septembrī) ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina motocentra "Zelta Zirgs" atbilstību likuma "Par nacionālās sporta bāzes statusu" 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma "Par nacionālās sporta bāzes statusu" 6.panta 3.1daļu Latvijas Nacionālā sporta padome 2011.gada 28.aprīļa sēdē
(prot. Nr.2   7.§, 7.1.3.apakšpunkts) ir sniegusi atzinumu, ka motocentrs "Zelta Zirgs" atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma "Par nacionālās sporta bāzes statusu" 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

 3. Ievērojot minētos apsvērumus un pamatojoties uz likuma "Par nacionālās sporta bāzes statusu" 5.panta pirmo daļu, 6.panta pirmo, 3.1un ceturto daļu, Ministru kabinets nolemj motocentram "Zelta Zirgs" piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā "Latvijas Vēstnesis".

Ministru prezidents V.Dombrovskis

Izglītības un zinātnes ministrs R.Ķīlis